

**2022 жылға арналған басым дақылдардың тiзбесін және субсидиялар нормаларын, сондай-ақ өсімдік шаруашылығы өнімінің шығымдылығы мен сапасын арттыруға арналған бюджет қаражатының көлемін бекіту туралы**

Павлодар облысы әкімдігінің 2022 жылғы 14 қыркүйектегі № 261/3 қаулысы. Қазақстан Республикасының Әділет министрлігінде 2022 жылғы 19 қыркүйекте № 29686 болып тіркелді

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 27-бабына, Қазақстан Республикасы Ауыл шаруашылығы министрінің 2020 жылғы 30 наурыздағы "Өсімдік шаруашылығы өнімінің шығымдылығы мен сапасын арттыруды субсидиялау қағидаларын бекіту туралы" № 107 бұйрығына (Нормативтік құқықтық актілерді мемлекеттік тіркеу тізілімінде № 20209 болып тіркелген) сәйкес Павлодар облысының әкімдігі ҚАУЛЫ ЕТЕДІ:

      1. Қоса беріліп отырған:

      1) 2022 жылға арналған басым дақылдардың тізбесі және субсидиялар нормалары осы қаулының 1-қосымшасына сәйкес;

      2) 2022 жылға арналған өсімдік шаруашылығы өнімінің шығымдылығы мен сапасын арттыруға арналған бюджет қаражатының көлемі осы қаулының 2-қосымшасына сәйкес бекітілсін.

      2. "Павлодар облысының ауыл шаруашылығы басқармасы" мемлекеттік мекемесі Қазақстан Республикасының заңнамасында белгіленген тәртіппен:

      осы қаулының Қазақстан Республикасының Әділет министрлігінде мемлекеттік тіркелуін;

      осы қаулы ресми жарияланғаннан кейін оны Павлодар облысы әкімдігінің интернет-ресурсында орналастыруды қамтамасыз етсін.

      3. Осы қаулының орындалуын бақылау Павлодар облысы әкімінің жетекшілік ететін орынбасарына жүктелсін.

      4. Осы қаулы алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Павлодар облысының әкімі* | *А. Скаков* |

|  |  |
| --- | --- |
|  | Павлодар облысы әкімдігінің 2022 жылғы 14 қыркүйектегі № 261/3 қаулысына 1-қосымша |

**2022 жылға арналған басым дақылдардың тізбесі және субсидиялар нормалары**

|  |  |  |
| --- | --- | --- |
| № | Басым ауыл шаруашылығы дақылдарының атауы | 1 тоннаға арналған субсидия нормасы, теңге |
| 1 | Күнбағыс | 10 000 |
| 2 | Қарақұмық | 12 000 |

|  |  |
| --- | --- |
|  | Павлодар облысы әкімдігінің 2022 жылғы 14 қыркүйектегі № 261/3 қаулысына 2-қосымша |

**2022 жылға арналған өсімдік шаруашылығы өнімінің шығымдылығы мен сапасын арттыруға арналған бюджет қаражатының көлемі**

|  |  |  |
| --- | --- | --- |
| № | Облыс атауы | Бюджеттік қаражат көлемі, теңге |
| 1 | Павлодар облысы | 1 328 160 000 |
|  | Барлығы: | 1 328 160 000 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК